stanford-oval/wikipedia huggingface dataset:
วันทรงดนตรี
ต้นกำเนิด

วันทรงดนตรี ถือกำเนิดมาจากพระมหากรุณาธิคุณพิเศษที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานแก่จุฬาลงกรณ์มหาวิทยาลัย สืบเนื่องมาจากวันพระราชทานปริญญาบัตร ณ จุฬาลงกรณ์มหาวิทยาลัย เมื่อวันที่ 4 กรกฎาคม พ.ศ. 2500  ในท้ายพระราชดำรัสพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้ทรงแจ้งข่าวต่อที่ประชุมว่า "พระองค์ทรงเสียพระราชหฤทัยมากที่มิได้ประทับอยู่เพื่อเสวยพระสุธารสในวันนั้นได้ อย่างที่เคยทุก ๆ ปีมา เพราะสมเด็จพระบรมราชินีนาถกำลังจะประสูติเจ้าฟ้าฯ"
และด้วยเหตุที่สมเด็จเจ้าฟ้าพระองค์ใหม่ประสูติในช่วงเวลาที่เสด็จพระราชดำเนินมาพระราชทานปริญญาบัตรแก่นิสิตจุฬาลงกรณ์มหาวิทยาลัย พระบาทสมเด็จพระบรมชนกาธิเบศร มหาภูมิพลอดุลยเดชมหาาช บรมนาถบพิตรจึงมีพระราชประสงค์จะพระราชทานนามให้มีคำว่า “จุฬา” อยู่ในพระนามนั้นด้วย และก็ได้พระราชทานนามว่าเจ้าฟ้า “จุฬาภรณ์”
ต่อมาคณะนิสิตได้ทำหนังสือกราบบังคมทูลขอพระราชทานพระบรมราชานุญาตเข้าเฝ้าฯ เพื่อถวายของขวัญและถวายพระพรชัยมงคลแด่ สมเด็จพระเจ้าลูกเธอเจ้าฟ้าจุฬาภรณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานพระบรมราชานุญาตให้นิสิตเข้าเฝ้าฯ ในวันที่ 6 กันยายน พ.ศ. 2500 ณ เวทีลีลาศ สวนอัมพร เนื่องจากวันนั้นตรง กับวันศุกร์ ซึ่งเป็นวาระที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจะทรงดนตรีกับ วงลายคราม เพื่อออกอากาศทางสถานีวิทยุ อ.ส. ในวันนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีรับสั่งให้นิสิตทำตัวตามสบายไม่เป็นทางการ ให้ถือว่า อยู่ในบ้านของพระองค์ท่าน พระองค์ทรงเดี่ยวแซกโซโฟนพระราชทานแก่นิสิต และผู้ขอฟังเพลง ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระเจ้าลูกยาเธอ และสมเด็จพระเจ้าลูกเธอทรงขอฟังเพลงจากวงดนตรีและให้นิสิตร้องเพลง มหาจุฬาลงกรณ์ อีกด้วย
ต่อมา ในปี พ.ศ. 2501 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้พระราชทานพระมหากรุณาธิคุณนำ วงลายคราม ไปแสดงดนตรีที่หอประชุมจุฬาลงกรณ์มหาวิทยาลัย บรรยากาศของงานคล้ายกับการแสดงดนตรีที่สวนอัมพร จากนั้นทาง จุฬาลงกรณ์มหาวิทยาลัยจึงกราบบังคมทูลเชิญพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จพระราชดำเนินทรงดนตรีที่หอประชุมจุฬาฯ เป็นประจำทุกปี เว้นปีที่มีพระราชภารกิจมาก คือ เสด็จพระราชดำเนินต่างประเทศ และหากไม่มีพระราชภารกิจ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้งสมเด็จพระเจ้าลูกยาเธอ และสมเด็จพระเจ้าลูกเธอก็จะโดยเสด็จพระราชดำเนิน และทรงร่วมในการแสดงดนตรีด้วย
หลังจากนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรยังได้เสด็จทรงดนตรีตามคำกราบบังคมทูลเชิญของมหาวิทยาลัยต่าง ๆ อีกหลายแห่ง ได้แก่ มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยศรีนคริทรทรวิโรฒ เพื่อทรงดนตรีเป็นการส่วนพระองค์อีกหลายครั้ง
วันทรงดนตรีได้ยุติลงไป เนื่องจากมีพระราชกรณียกิจมากมายและสถานการณ์ไม่เอื้อต่อการเสด็จพระราชดำเนินมาทรงดนตรี
รายชื่อพันธุ์ข้าวในประเทศไทย

พันธุ์ข้าวในประเทศไทย มีหลายพันธุ์ สามารถแบ่งแยกชนิดได้หลายอย่าง เช่น แบ่งตามนิเวศการปลูก แบ่งตามการตอบสนองต่อช่วงแสง ธัญพืชเมืองหนาว หรือข้าวเฉพาะถิ่น โดยมีรายชื่อพันธุ์ข้าวดังต่อไปนี้
พันธุ์ข้าวนาสวนที่ไวต่อช่วงแสง

กข5
กข6
กข8
กข12 (หนองคาย 80)
กข13
กข15
กข27]
กข35 (รังสิต 80)
กำผาย 15
เก้ารวง 88
ขาวดอกมะลิ 105
ขาวตาแห้ง 17
ขาวปากหม้อ 148
ข้าวเจ้าหอมพิษณุโลก 1
เฉี้ยงพัทลุง
ชุมแพ 60
นางพญา 132
นางมล เอส-4
น้ำสะกุย 19
เผือกน้ำ 43
ปทุมธานี 60
พวงไร่ 2
พัทลุง 60
พิษณุโลก 3
พิษณุโลก 60-1
ลูกแดงปัตตานี
เล็บนกปัตตานี
หางยี 71
เหมยนอง 62 เอ็ม
เหนียวสันป่าตอง
เหนียวอุบล 1
เหนียวอุบล 2
เหลืองประทิว 123
เหลืองใหญ่ 148
เข็มทองพัทลุง
ข้าวหลวงสันป่าตอง
แก่นจันทร์
พิษณุโลก 80
สังข์หยดพัทลุง
เจ๊กเชย 1
พันธุ์ข้าวนาสวนไม่ไวต่อช่วงแสง

กข1
กข2
กข3
กข4
กข7
กข9
กข10
กข11
กข14
กข21
กข23
กข25
กข29 (ชัยนาท 80)
กข31 (ปทุมธานี 80)
กข33 (หอมอุบล 80)
กข37
กข39
กข41 ใหม่
กข43 ใหม่
ข้าวเจ้าหอมคลองหลวง 1
ข้าวเจ้าหอมสุพรรณบุรี
ชัยนาท 1
ชัยนาท 2
ปทุมธานี 1
บางแตน
พัทลุง
พิษณุโลก 2
พิษณุโลก 60-2
แพร่ 1
สกลนคร
สันป่าตอง 1
สุพรรณบุรี 1
สุพรรณบุรี 2
สุพรรณบุรี 3
สุพรรณบุรี 60
สุพรรณบุรี 90
สุรินทร์ 1
สินเหล็ก เป็นข้าวได้จากการผสมข้ามพันธุ์ระหว่างข้าวเจ้าหอมนิล กับ ข้าวหอมมะลิ 105 เป็นข้าวสีขาวที่มีกลิ่นหอม  รูปร่างเมล็ดเรียวยาว ไม่ไวต่อช่วงแสง ปลูกได้ตลอดทั้งปี มีความต้านทานต่อโรคไหม้ข้าวสินเหล็กในฐานะเป็นข้าวหอมนุ่มที่มีดัชนีน้ำตาลต่ำ-ปานกลาง
พันธุ์ข้าวญี่ปุ่น

กวก. 1
กวก. 2
พันธุ์ข้าวบาร์เลย์

สะเมิง 1
สะเมิง 2
พันธุ์ข้าวขึ้นน้ำไวต่อช่วงแสง

ตะเภาแก้ว 161
นางฉลอง
ปิ่นแก้ว 56
พลายงามปราจีนบุรี
เล็บมือนาง 111
พันธุ์ข้าวน้ำลึกไวต่อช่วงแสง

กข19
หันตรา 60
ปราจีนบุรี 1
ปราจีนบุรี 2
อยุธยา 1
พันธุ์ข้าวน้ำลึกไม่ไวต่อช่วงแสง

กข17
พันธุ์ข้าวไร่ไวต่อช่วงแสง

กู้เมืองหลวง
ขาวโป่งไคร้
เจ้าฮ่อ
ซิวแม่จัน
ดอกพะยอม
น้ำรู
เจ้าลีซอสันป่าตอง
เจ้าขาวเชียงใหม่
พันธุ์ข้าวไร่ไม่ไวต่อช่วงแสง

อาร์ 258
พันธุ์ข้าวแดงหอมไวต่อช่วงแสง

ข้าวหอมแดง
พันธุ์ข้าวแดงหอมไม่ไวต่อช่วงแสง

ข้าวหอมกุหลาบแดง
พันธุ์ข้าวสาลี

สะเมิง 1
สะเมิง 2
แพร่ 60
ฝาง 60
สนธิสัญญาการค้าอาวุธ

สนธิสัญญาการค้าอาวุธ เป็นสนธิสัญญาพหุภาคีซึ่งกำกับการค้าอาวุธธรรมดา (conventional weapon) ระหว่างประเทศ การค้าอาวุธระหว่างประเทศนั้นประมาณกันว่ามีมูลค่า 70,000 ล้านดอลลาร์สหรัฐต่อปี
สนธิสัญญาดังกล่าวมีการเจรจาในการประชุมทั่วโลกภายใต้การสนับสนุนของสหประชาชาติตั้งแต่วันที่ 2-27 กรกฎาคม 2555 ในนครนิวยอร์ก เนื่องจากยังไม่สามารถบรรลุความตกลงในขั้นสุดท้ายได้ในขณะนั้น จึงมีกำหนดจัดการประชุมใหม่ในวันที่ 18-28 มีนาคม 2556 วันที่ 2 เมษายน 2556 สมัชชาใหญ่แห่งสหประชาชาติมีมติเห็นชอบสนธิสัญญาดังกล่าว
วัดศาลาแดง (กรุงเทพมหานคร)

| วัดศาลาแดง |
| --- | --- |

ที่ตั้ง: แขวงบางไผ่ เขตบางแค กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระพิพัฒน์วิริยาภรณ์ (ประจวบ อาทโร ,ดร.)
 สถานีย่อยพระพุทธศาสนา
วัดศาลาแดง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร
ประวัติ

วัดศาลาแดงเป็นวัดโบราณ ที่เดิมเป็นป่า การคมนาคมไม่สะดวก ต้องอาศัยการเดินทางด้วยเท้าเป็นส่วนใหญ่ ในช่วงแรกก่อนตั้งวัด การเดินทางไปยังจุดต่าง ๆ มีศาลาพักร้อนหลังหนึ่งมุงด้วยกระเบื้องมอญสีแดง เมื่อมีการสร้างวัดจึงถือเอาลักษณะของศาลาพักร้อน ที่มีหลังคาเป็นสีแดง เรียกว่า "วัดศาลาแดง" เดิมวัดมีเนื้อที่ 9 ไร่ 2 งาน 18 ตารางวา โดยได้รับการถวายที่ดินจาก นายยิ่ง นางเหม รอดทอง ซึ่งเป็นเจ้าของโฉนดที่ดิน ในขณะนั้นได้ทำการถวายให้เป็นที่ก่อตั้งวัดเมื่อประมาณปี พ.ศ. 2419 และได้รับพระราชทานวิสุงคามสีมา เมื่อปี พ.ศ. 2454
ปัจจุบันมีการซื้อที่ดินบริเวณโดยรอบเพิ่มเติม ตั้งแต่ในสมัยพระครูวิหารกิจจารักษ์ (ผล เกสโร) พ.ศ. 2514 ซื้อทางทิศเหนือของวัดจำนวน 1 ไร่ ให้ขยายเป็นที่ตั้งอาคารเรียน ชั้นประถมปีที่ 5 ถึง 7 ของโรงเรียนวัดศาลาแดง ต่อมาปี พ.ศ. 2522 ได้ย้ายโรงเรียนมาอยู่ทางด้านทิศใต้ของวัด โดยได้ซื้อที่ดินของ นายจันทร์ นางทองรัก พลอยแก้ว จำนวนประมาณ 3 ไร่ มอบให้เป็นที่ตั้งโรงเรียนวัดศาลาแดง ในภายหลัง สมัยพระครูสุนทรพัฒนโกศล เป็นเจ้าอาวาส เมื่อปี พ.ศ. 2529 เป็นต้นมา ได้ซื้อที่ดินรอบบริเวณวัดเพิ่มขึ้นโดยลำดับ จนมีเนื้อที่รวมได้ 13 ไร่ 3 งาน 79 ตารางวา
อาคารเสนาสนะและปูชนียวัตถุ

อุโบสถกว้าง 8 เมตร ยาว 21 เมตร หลังคา 2 ชั้น แบบโบราณ มีกำแพงแก้วล้อมรอบ ภายในประดิษฐานพระประธานนามว่า หลวงพ่อใหญ่ หล่อเมื่อ พ.ศ. 2458 กุฏิสงฆ์แบบแถวเดียวจำนวน 30 ห้อง ยังมีทรงไทยเป็นหลัง ๆ จำนวน 4 หลัง หอสวดมนต์ 2 ชั้น ศาลาการเปรียญมีช่อฟ้าใบระกา สร้างติดต่อกัน 3 หลังโปร่ง ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์ มณฑปประดิษฐานพระพุทธบาทจำลองสร้างเมื่อ พ.ศ. 2503 และพระบรมสารีริกธาตุบรรจุเมื่อ พ.ศ. 2530 ปูชนียวัตถุอื่น ๆ ได้แก่ รูปเหมือนหลวงพ่อแช่ม วัดฉลอง จังหวัดภูเก็ต รูปเหมือนสมเด็จพระพุฒาจารย์ (โต พฺรหฺมรํสี) และรูปเหมือนหลวงพ่อผล เกสโร (อดีตเจ้าอาวาส)
กิจกรรมประเพณี

ทางวัดมีงานสักการะบูชาปิดทองหลวงพ่อใหญ่เป็นประจำทุกปี ตรงกับวันขึ้น 4 ค่ำ เดือน 3 ถึง ขึ้น 8 ค่ำ เดือน 3
แหล่งข้อมูลอื่น

เว็บไซต์ทางการ
สนธิสัญญาคอนสแตนติโนเปิล

สนธิสัญญาคอนสแตนติโนเปิล หรือ สนธิสัญญาอิสตันบูล อาจหมายถึง ความตกลงหลายฉบับที่เจรจาและลงนามกันในคอนสแตนติโนเปิล (อิสตันบูลในประเทศตุรกี)
สนธิสัญญาคอนสแตนติโนเปิล (ค.ศ. 1454)
สนธิสัญญาคอนสแตนติโนเปิล (ค.ศ. 1479)
สนธิสัญญาคอนสแตนติโนเปิล (ค.ศ. 1533)
สนธิสัญญาคอนสแตนติโนเปิล (ค.ศ. 1562)
สนธิสัญญาคอนสแตนติโนเปิล (ค.ศ. 1570)
สนธิสัญญาคอนสแตนติโนเปิล (ค.ศ. 1590)
สนธิสัญญาคอนสแตนติโนเปิล (ค.ศ. 1700)
สนธิสัญญาคอนสแตนติโนเปิล (ค.ศ. 1724)
สนธิสัญญาคอนสแตนติโนเปิล (ค.ศ. 1736)
สนธิสัญญาคอนสแตนติโนเปิล (ค.ศ. 1782)
สนธิสัญญาคอนสแตนติโนเปิล (ค.ศ. 1800)
สนธิสัญญาคอนสแตนติโนเปิล (ค.ศ. 1832)
สนธิสัญญาคอนสแตนติโนเปิล (ค.ศ. 1881)
อนุสัญญาคอนสแตนติโนเปิล
สนธิสัญญาคอนสแตนติโนเปิล (ค.ศ. 1897)
สนธิสัญญาคอนสแตนติโนเปิล (ค.ศ. 1913)
สนธิสัญญาคอนสแตนติโนเปิล (ค.ศ. 1914)
วิจิตร สุขสมปอง

วิจิตร สุขสมปอง (19 พฤษภาคม พ.ศ. 2489 – ) เป็นนักยิงธนูชาวไทย ผู้เข้าแข่งขันในโอลิมปิกฤดูร้อน 1976 ที่มอนทรีออล และจบการแข่งขันโดยอยู่ในอันดับที่ 36 ด้วยคะแนน 2,032 คะแนน
แหล่งข้อมูลอื่น

Welcome to Olympic Committee Of Thailand เก็บถาวร 2012-09-02 ที่ เวย์แบ็กแมชชีน
วะตะรุ ฟุกุดะ

วะตะรุ ฟุกุดะ (เกิดเมื่อวันที่ 7 เมษายน ค.ศ. 1964) เป็นนักแสดงชายชาวญี่ปุ่น
ผลงาน

"Godzilla vs. King Ghidorah" (1991) as Godzillasaurus
Godzilla vs.Mechagodzilla II (1993) as Mechagodzilla/Super Mechagodzilla
Yamato Takeru (1994) as Utuno Ikusa Gami
Godzilla vs.SpaceGodzilla (1994) as MOGUERA
Chouseishin Gransazer (2003/2004) as Sazer-Remls
Genseishin Justirisers (2004/2005) as Riser Gant
Chousei Kantai Sazer-X (2005/2006) as Captain Shark
วัดสูงยาง

| วัดสูงยาง จังหวัดสระบุรี |
| --- | --- |


ชื่อสามัญ: วัดสูงยาง (Wat Sung Yang)
ที่ตั้ง: เลขที่ 39 บ้านสูงยาง ถนนอดิเรกสาร หมู่ที่ 4 ตำบลบ้านแก้ง อำเภอเฉลิมพระเกียรติ จังหวัดสระบุรี
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางสมาธิ ขนาดพระเพลากว้าง 67 นิ้ว สูง - นิ้ว
เจ้าอาวาส: พระครูพิทักษ์สุทธิธรรม
เวลาทำการ: เปิดทุกวัน
 สถานีย่อยพระพุทธศาสนา
วัดสูงยาง ตั้งอยู่เลขที่ 39 บ้านสูงยาง ถนนอดิเรกสาร หมู่ที่ 4 ตำบลบ้านแก้ง อำเภอเฉลิมพระเกียรติ จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 18 ไร่ 60 ตารางวา โฉนดที่ดิน เลขที่ 7837 ส.ค.1 เลขที่ 79, 3056, 3191.
ประวัติ

วัดสูงยาง ตั้งเมื่อ พ.ศ. 2451 ได้รับพระราชทานวิสุงคามสีมา เมื่อวันที่ 28 ธันวาคม พ.ศ. 2472 เขตวิสุงคามสีมา กว้าง 8.50 เมตร ยาว 22.40 เมตร.
เสนาสนะ

อุโบสถ กว้าง 8.50 เมตร ยาว 22.40 เมตร สร้างเมื่อ พ.ศ. 2484 เป็นอาคารคอนกรีตเสริมเหล็ก
ศาลาการเปรียญ กว้าง 13 เมตร ยาว 21.83 เมตร สร้างเมื่อ พ.ศ. 2484 เป็นอาคารคอนกรีตเสริมเหล็ก ลักษณะ ทรงไทยประยุกต์ 2 ชั้น
หอสวดมนต์ กว้าง 6.30 เมตร ยาว 12.50 เมตร สร้างเมื่อ พ.ศ. 2490 เป็นอาคารไม้
ศาลาอเนกประสงค์ กว้าง 13 เมตร ยาว 22 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก
ศาลาบำเพ็ญกุศล 1 หลัง สร้างด้วยไม้
นอกจากนี้ ยังมี ฌาปนสถาน หอระฆัง หอกลอง โรงครัว และโรงเก็บพัสดุด้วย
ศาสนวัตถุ

พระประธานในอุโบสถ พุทธลักษณะ เป็นพระพุทธรูปปางสมาธิ ขนาดพระเพลากว้าง 67 นิ้ว สูง - นิ้ว
พระประธานประจำศาลาการเปรียญ พุทธลักษณะ เป็นพระพุทธรูปปางสมาธิ ขนาดพระเพลากว้าง 60 นิ้ว สูง - นิ้ว
พระพุทธรูป นาม "พระศรีอารย์" 1 องค์ เนื้อทองสัมฤทธิ์ .
ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดสูงยาง ต.บ้านแก้ง อ.เฉลิมพระเกียรติ จ.สระบุรี 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระกมล ฐานปิโต | เจ้าอาวาส | - | - | มรณภาพ |  |
| 2 | พระใหญ่ อุตฺตโม | เจ้าอาวาส | - | - | มรณภาพ |  |
| 3 | พระบุญลือ รฎฺฐปาโล | เจ้าอาวาส | - | - | มรณภาพ |  |
| 4 | พระทองห่อ ปญฺญาธโร | เจ้าอาวาส | - | - | มรณภาพ |  |
| 5 | พระครูประดิษฐสรธรรม | เจ้าอาวาส | พ.ศ. 2522 | พ.ศ. 2530 | มรณภาพ |  |
| 6 | พระครูพิทักษ์สุทธิธรรม | เจ้าอาวาส | พ.ศ. 2533 | - | ปัจจุบัน |  |
วะอะลัยกุมุสซะลาม

วะอะลัยกุมุสซะลาม (وَعَلَيْكُمُ ٱلسَّلَامُ) เป็นคำทักทายภาษาอาหรับที่มุสลิมทั่วโลกมักใช้ มีความหมายว่า "ขอความสันติสุขจงมีแด่ท่านเช่นกัน" มักเป็นคำตอบรับของคำทักทายอัสซะลามุอะลัยกุม (ٱلسَّلَامُ عَلَيْكُمْ) คำทักทายเป็นการสื่อสารโดยเจตนาเพื่อรับรู้ถึงการมีอยู่ของบุคคลในบริเวณนั้นหรือเพื่อให้ใครบางคนรู้สึกยินดี มักใช้ก่อนการสนทนาและถือเป็นมารยาทที่ดี การทักทายถือเป็นหน้าที่และภาระผูกพันที่สำคัญของอิสลาม การ"ซะลาม"ถือเป็นคำทักทายมาตรฐานของชาวมุสลิม โดยมีการทักทายกันในระหว่างการบรรยายและเทศนาของชาวมุสลิมเป็นประจำ รูปเต็มของประโยคนี้คือ "วะอะลัยกุมุสซะลาม วะเราะห์มะตุลลอฮิ วะบะเราะกาตุฮู" (وَعَلَيْكُمُ ٱلسَّلَامُ وَرَحْمَةُ ٱللَّٰهِ وَبَرَكَاتُهُ, "และขอความสันติสุข ความเมตตา และความเป็นสิริมงคลจากพระองค์อัลลอฮ์จงมีแด่ท่านเช่นกัน")
ความหมายศัพท์

"ซะลาม" มีความหมายว่า "สันติสุข" คำว่า "อิสลาม" ก็มีที่มาจากคำนี้ ในความหมายโดยกว้าง "ซะลาม" หมายถึง ความไม่เป็นอันตราย ความปลอดภัย และการป้องกันจากความชั่วร้ายและจากความผิดพลาด อัสซะลามยังเป็นหนึ่งในพระนามของอัลลอฮ์ด้วย
สนธิสัญญาก้องโตน

สนธิสัญญาก้องโตน เป็นการทำสัญญาพักรบในสงครามจีน–พม่าที่ต่อเนื่องยาวนานถึง 4 ปี ตั้งแต่เดือนธันวาคม พ.ศ. 2308–2312 แม้กองทัพพม่าจะสามารถชนะกองทัพต้าชิงได้ทุกครั้ง แต่ความสูญเสียก็มากขึ้นเรื่อย ๆ และไม่เป็นผลดีต่ออาณาจักรพม่าในระยะยาว
อะแซหวุ่นกี้ได้พิจารณาถึงผลได้ผลเสียของสงครามที่ยาวนานครั้งนี้อย่างถูกต้อง เพราะถึงแม้ในการบุกของกองทัพต้าชิงครั้งที่ 4 จะถูกกองทัพพม่าตีกระหนาบเอาไว้แล้ว แต่หากทำลายกองทัพนี้ไปจักรพรรดิเฉียนหลงก็คงจะส่งกองทัพใหญ่มาอีกแน่ ถ้ายังเป็นอย่างนี้ต่อไปด้วยอัตราส่วนของจำนวนประชากรที่ต้องสูญเสียเมื่อเทียบกันแล้ว พม่าไม่อาจเทียบกับอาณาจักรต้าชิงได้เลย ดังนั้นการเจรจาสงบศึกจึงเกิดขึ้นที่หมู่บ้านก้องโตนในวันที่ 13 ธันวาคม พ.ศ. 2312 และเซ็นสัญญาสงบศึกในวันที่ 22 ธันวาคม พ.ศ. 2312 โดยเป็นการตัดสินใจโดยพลการของอะแซหวุ่นกี้ กับฟู่เหิงแม่ทัพใหญ่แห่งต้าชิง แม้จะยังไม่ได้รับพระราชานุญาตจากพระเจ้ามังระและจักรพรรดิเฉียนหลงก็ตาม
ใจความ

ต้าชิงจะยอมส่งตัวผู้ร้าย กบฎ และผู้ลี้ภัยอื่น ๆ จากพม่า ที่หลบหนีเข้าไปในแผ่นดินจีน
จีนจะเคารพอธิปไตยของพม่าในรัฐฉาน ที่เคยเป็นส่วนหนึ่งของพม่า
ปล่อยตัวเชลยในความควบคุมของสองฝ่าย
จักรพรรดิจีน และพระเจ้าแผ่นดินพม่า จะรักษาความเป็นมิตรไมตรีต่อกัน คงสถานะทางการทูตเอาไว้ และแลกเปลี่ยนเครื่องบรรณาการแก่กัน
สมตา

สมตา หมายถึง ความสมดุล ความเหมาะสม ความเสมอ ความพอดี และทางสายกลาง และอย่างนี้ก็เป็นทางสายกลาง (มัชฌิมาปฏิปทา) ชนิดหนึ่งเหมือนกัน ซึ่งเป็นความประสานสอดคล้องกันระหว่างข้อปฏิบัติปลีกย่อยต่าง ๆ ที่มาประชุมกันร่วมกันทำงาน
ข้อปฏิบัติต่าง ๆ ในพระพุทธศาสนาจะต้องมีสมตาคือความสมดุล ซึ่งเป็นความพอดีชนิดหนึ่ง เป็นชื่อเรียกสติอีกอย่างหนึ่ง เช่นความสมดุลระหว่างวิริยะกับสมาธิ และความพอดีระหว่างศรัทธากับปัญญา โดยมีสติเป็นเครื่องควบคุม อย่างนี้เรียกว่าสมตา
สมตา ใช้ในความหมายอีกอย่างหนึ่งว่า มัตตัญญุตา คือ ความรู้จักประมาณ หรือรู้จักพอดีในการปฏิบัติต่าง ๆ โดยทั่วไป หรือรู้จักพอดีที่เป็นหลักกลาง ๆ เช่น จะรับประทานอาหารก็ต้องมีความรู้จักประมาณ รู้จักพอดีในอาหาร ถ้ารับประทานอาหารไม่พอดีก็เกิดโทษแก่ร่างกาย แทนที่จะได้สุขภาพ แทนที่จะได้กำลัง ก็อาจจะเสียสุขภาพ และอาจจะทอนกำลังทำให้อ่อนแอลงไป หรือเกิดโรค เพราะฉะนั้นท่านจึงสอนให้มีความรู้จักประมาณในการบริโภค เรียกว่า โภชเนมัตตัญญุตา
จะเห็นว่าหลักพระพุทธศาสนาในทุกระดับมีเรื่องของความพอดี หรือความเป็นสายกลางนี้ ฉะนั้นความเป็นสายกลาง คือ ความพอดีที่จะให้ถึงจุดหมาย และที่จะให้ตรงกับความจริง ไม่ให้ไปสุดโต่ง เอียงสุด ซึ่งจะพลาดจากตัวความจริงไปนั้น จึงเป็นลักษณะทั่วไปอย่างหนึ่งของพระพุทธศาสนา ซึ่งเป็นสายกลางทั้งความคิด และการปฏิบัติ
วัดสมุททาราม

| วัดสมุททาราม |
| --- | --- |
วัดสมุททาราม

ชื่อสามัญ: วัดสมุททาราม
ที่ตั้ง: 220 หมู่ 7 ตำบลห้วยยาง อำเภอทับสะแก ประจวบคีรีขันธ์ 77130
ประเภท: วัดราษฎร์
นิกาย: เถรวาท
เจ้าอาวาส: พระอธิการสนิท รตนญาโณ
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดสมุททาราม เป็นวัดในพระพุทธศาสนาเถรวาท สังกัดคณะสงฆ์มหานิกาย คณะสงฆ์ ภาค 15 ตั้งอยู่ที่ 220 หมู่ 7 ตำบลห้วยยาง อำเภอทับสะแก ประจวบคีรีขันธ์ 77130
ประวัติ

วัดสมุททาราม มีเนื้อที่ 25 ไร่ 3 งาน 120 ตารางวา ได้สร้างขึ้นเมื่อ วันที่ 30 กันยายน 2512 ต่อมาได้ ขออนุญาตตั้งเป็นวัด เมื่อวันที่ 11 เมษายน 2518 และต่อมาได้ขอพระราชทานวิสุงคามสีมา เมื่อวันที่ 12 กรกฎาคม 2531
ลำดับเจ้าอาวาส

1.พระอธิการบุญยัง
2.พระอธิการทองคำ
3.พระครูอดุลยคุณากร
4.พระอธิการวันชัย
5.พระอธิการสนิท รตนญาโณ (เป็นเจ้าอาวาสเมื่อ วันที่ 24 สิงหาคม พ.ศ. 2553)
ศาสนสถาน

อุโบสถ
มณฑป
หอระฆัง
ศาลาการเปรียญ
ศาลาเอนกประสงค์
ศาลาฌาปนสถาน
อ้างอิงบุคคล

จากการสัมภาษณ์ พระอธิการสนิท รตนญาโณ เจ้าอาวาสรูปปัจจุบัน
วิจิตรา ธนะรัชต์

| ท่านผู้หญิงวิจิตรา ธนะรัชต์ ม> ป.ช., ม.ว.ม., ท.จ.ว. |
| --- | --- |


คู่สมรสนายกรัฐมนตรีไทย
ดำรงตำแหน่ง 9 กุมภาพันธ์ พ.ศ. 2502 – 8 ธันวาคม พ.ศ. 2506ดำรงตำแหน่งร่วมกับ ฉวีวรรณ มิลินทจินดา นวลจันทร์ ธนะรัชต์
ก่อนหน้า: จงกล กิตติขจร
ถัดไป: จงกล กิตติขจร
 
ข้อมูลส่วนบุคคล
เกิด: วิจิตรา ชลทรัพย์ 30 เมษายน พ.ศ. 2464
เสียชีวิต: 18 ธันวาคม พ.ศ. 2545 (81 ปี)
คู่สมรส: สฤษดิ์ ธนะรัชต์ (2491–2506)
บุพการี: พระศรการวิจิตร (ช้อย ชลทรัพย์) (บิดา) คุณหญิงประเทียบ ชลทรัพย์ (มารดา)
ญาติ: จงกลนี จันทรสาขา (น้องสาว)
เป็นที่รู้จักจาก: ภริยานายกรัฐมนตรี

ท่านผู้หญิงวิจิตรา ธนะรัชต์ (สกุลเดิม ชลทรัพย์; 30 เมษายน พ.ศ. 2464 – 18 ธันวาคม พ.ศ. 2545) เป็นทั้งภรรยาและญาติของจอมพล สฤษดิ์ ธนะรัชต์ อดีตนายกรัฐมนตรีไทย
ประวัติ

วิจิตราเป็นธิดาของนาวาโท พระศรการวิจิตร (ช้อย ชลทรัพย์) กับคุณหญิงประเทียบ ชลทรัพย์ (สกุลเดิม พุ่มพวงเพชร) แต่บิดามารดาแยกทางกันตั้งแต่เธอยังเด็ก มีน้องสาวร่วมมารดาคือจงกลนี จันทรสาขา (ต่อมาเป็นภรรยาของสงวน จันทรสาขา น้องชายต่างบิดาของจอมพล สฤษดิ์ ธนะรัชต์) วิจิตราเคยศึกษาในระดับมัธยมศึกษาที่โรงเรียนสตรีวิทยา แต่ไม่จบการศึกษา จากนั้นเข้าเรียนตัดเย็บและทำอาหารที่โรงเรียนหัตถากรยุพดีเป็นเวลาสองปี และออกมาเป็นช่างตัดเย็บเสื้อผ้า
วิจิตราสมรสกับจอมพล สฤษดิ์ ธนะรัชต์ เมื่อวันที่ 1 ตุลาคม พ.ศ. 2491 โดยมีจอมพล แปลก พิบูลสงครามเป็นเจ้าภาพ ทั้งสองเป็นญาติกันทางฝ่ายมารดา และสฤษดิ์มีศักดิ์เป็นน้าของเธอ แต่ไม่มีบุตร-ธิดาด้วยกัน
ท่านผู้หญิงวิจิตรา ธนะรัชต์ ถึงแก่อนิจกรรมเมื่อวันที่ 18 ธันวาคม พ.ศ. 2545 สิริอายุได้ 81 ปี
เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2504 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2503 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2501 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
พ.ศ. 2514 –  เหรียญสนองเสรีชน (ส.ส.ช.)
วันแรกจำหน่าย

ซองวันแรกจำหน่ายชุดอเล็กซานเดอร์ เกรแฮม เบลล์ เมื่อปี 1940
วันแรกจำหน่าย (first day of issue cover, first day cover) คือวันแรกที่วางจำหน่ายแสตมป์ชุดหนึ่ง ๆ ให้กับนักสะสมและผู้สนใจ แสตมป์สามารถหาซื้อได้ในวันดังกล่าวจากที่ทำการไปรษณีย์ต่าง ๆ ที่มีเคาน์เตอร์จำหน่ายแสตมป์สำหรับการสะสม หรือจากร้านจำหน่ายแสตมป์ที่ไปรษณีย์จัดในงานต่าง ๆ เช่น งานกาชาด หรือ งานสัปดาห์สากลแห่งการเขียนจดหมาย เป็นต้น
ในกรณีที่วันแรกจำหน่ายตรงกับวันหยุดราชการ ไปรษณีย์บางแห่งจะเปิดทำการเป็นพิเศษสำหรับจำหน่ายแสตมป์โดยเฉพาะ แต่ไม่เปิดให้บริการด้านไปรษณีย์หรือบริการอื่น ๆ
ซองวันแรกจำหน่าย

ซองวันแรกจำหน่าย (first day cover) เป็นซองพิเศษที่จัดทำขึ้นโดยไปรษณีย์และติดแสตมป์ชุดที่เกี่ยวข้อง พร้อมตราประทับวันแรกจำหน่าย สำหรับจำหน่ายให้นักสะสมในวันแรกจำหน่ายของแสตมป์นั้น ๆ 
นักสะสมจะนำซองดังกล่าวไปประทับตราประจำวันที่ไปรษณีย์ สำหรับยืนยันว่าได้ซื้อซองดังกล่าวในวันที่แสตมป์ออกซึ่งซองอาจส่งจริงทางไปรษณีย์หรือไม่ก็ได้ 
ซองที่ซื้อในวันอื่นจะมีคุณค่าในการสะสมลดน้อยลงเนื่องจากไม่ได้ประทับตราตรงกับวันที่แสตมป์ออก
ในหลายประเทศก็มีการออกซองวันแรกสำหรับชีทที่ระลึกด้วย
ซองวันแรกของไทย ในอดีตภายในซองยังมีการ์ดพิมพ์รายละเอียดต่าง ๆ เกี่ยวกับแสตมป์ด้วย แต่ปัจจุบันใช้วิธีพิมพ์รายละเอียดด้านหลังซองแทน ซองเท่าที่มีผลิตขึ้นแบ่งออกได้เป็น 2 แบบขึ้นกับตำแหน่งของตราประทับวันแรกจำหน่าย ได้แก่ ซองประทับนอก (ตราอยู่นอกดวงแสตมป์) และ ซองประทับใน (ตราอยู่บนดวงแสตมป์) 
ซองวันแรกที่ออกตั้งแต่ 1 มกราคม พ.ศ. 2536 จะมีเฉพาะซองประทับในเท่านั้น
ซองวันแรกจำหน่าย จะมีคุณค่ามากยิ่งขึ้นหากประทับตราประจำวันที่เกี่ยวข้องกับแสตมป์ ในหลาย ๆ ชุด ไปรษณีย์จะจัดงานขึ้นพิเศษ ซึ่งอาจจัดขึ้นที่ทำการไปรษณีย์บางแห่ง หรือ เป็นงานเฉพาะ เช่น งานครบรอบต่าง ๆ และมีให้บริการประทับตราที่ระลึกและอาจมีตราประจำวันแบบพิเศษด้วย
ถึงจะไม่มีการจัดงานสำหรับแสตมป์ที่ออก ก็อาจไปประทับ ณ ที่ทำการไปรษณีย์ที่มีชื่อสัมพันธ์กับแสตมป์ได้ ยกตัวอย่าง เช่น แสตมป์พระบรมฉายาลักษณ์อาจไปประทับที่ ปณจ. มหาราช ตั้งอยู่ที่อำเภอมหาราช จังหวัด พระนครศรีอยุธยา หรือแสตมป์ชุดกุหลาบ ซึ่งออกเพื่อใช้ในโอกาสวันวาเลนไทน์ ก็ไปประทับที่ ปณจ. บางรัก ที่เขตบางรัก กรุงเทพ เป็นต้น
กิจกรรมอื่นในวันแรกจำหน่าย

นอกเหนือจากการจำหน่ายแสตมป์ ซองวันแรกจำหน่าย และสิ่งสะสมอื่น ๆ กิจกรรมอื่นที่อาจจัดขึ้นในไปรษณีย์หรือสถานที่เกี่ยวข้อง เช่น จัดแสดงนิทรรศการ ให้ประทับตราที่ระลึก และการแจกลายเซ็นโดยผู้ออกแบบแสตมป์ เป็นต้น
ดูเพิ่ม

ซองที่ระลึก
ตราประทับ
วอเตอร์บอย รักใสใส วัยรุ่นชอบ

| วอเตอร์บอย รักใสใส วัยรุ่นชอบ |
| --- | --- |
ใบปิดภาพยนตร์
กำกับ: ราชิต กุศลคูณสิริ
นักแสดงนำ: อนุภาษ เหลืองสดใส นพพล โกมารชุน ปภังกร ฤกษ์เฉลิมพจน์
ผู้จัดจำหน่าย: แฮนด์เมดดิสทริบิวชั่น
วันฉาย: 22 ตุลาคม พ.ศ. 2558 (ไทย)
ความยาว: 1 ชั่วโมง 53 นาที
ประเทศ: ไทย
ภาษา: ไทย
วอเตอร์บอย รักใสใส...วัยรุ่นชอบ เป็นภาพยนต์ดรามาเกี่ยวกับแอลจีบีที พ.ศ. 2558 กำกับโดยราชิต กุศลคูณสิริ และนำแสดงโดยอนุภาษ เหลืองสดใส รับบท "น้ำ", และปภังกร ฤกษ์เฉลิมพจน์ รับบท "หมึก" ได้ฉายรอบปฐมทัศน์ที่ประเทศไทย
ในช่วงต้นเดือนมีนาคม พ.ศ. 2558 มีการจะดัดแปลงภาพยนตร์ชุดวอเตอร์บอยเดอะซีรีส์ขึ้นใหม่โดยนักแสดงชุดใหม่ โดยเพิ่มตัวละครใหม่อย่างพีระพัฒน์ วัฒนเศรษฐศิริ รับบท "หวาย" และฐิติภูมิ เตชะอภัยคุณ รับบท "อาโป" เริ่มออกอากาศในวันที่ 9 เมษายน พ.ศ. 2560
นักแสดง

อนุภาษ เหลืองสดใส รับบท น้ำ
นพพล โกมารชุน รับบท โค้ชหนึ่ง
ปภังกร ฤกษ์เฉลิมพจน์ รับบท หมึก
ณัชชารีย์ กิจวิริยะธนโชติ รับบท นุ่น
อัศวพัทธ์ อัศวธีรากุล รับบท นาย
วิศรุต หิมรัตน์ รับบท กานต์
ผลตอบรับ

ภาพยนตร์เข้าฉายเมื่อวันที่ 22 ตุลาคม พ.ศ. 2558 มาดามอองทัวร์ นักวิจารณ์หนังสือพิมพ์ ไทยรัฐ กล่าวว่า แม้ชื่อเรื่องวอเตอร์บอยจะมองว่าภาพยนตร์เรื่องนี้เกี่ยวกับการว่ายน้ำ แต่เป็นเรื่องเกี่ยวกับความสัมพันธ์ระหว่างพ่อกับลูกและเรื่องราวความรักมากกว่า ซึ่งแนะนำภาพยนตร์เรื่องนี้เกี่ยวกับบรรยากาศของภาพยนตร์ โคโคนัตแบงค็อก ระบุว่า หากไม่มีเส้นเรื่องเกี่ยวกับแอลจีบีที ภาพยนตร์เรื่องนี้ก็จะเป็นเรื่องราวของความรักทั่วไป
สถานีรถไฟลาซียอตา

สถานีรถไฟในลา ซิออตา, ประเทศฝรั่งเศส
สถานีรถไฟลา ซิโอตา (Gare de La Ciotat) เป็นสถานีรถไฟที่ให้บริการเมืองลาซิโอตา (La Ciotat) ในจังหวัดบุช-ดูว์-โรน (Bouches-du-Rhône) ทางตะวันออกเฉียงใต้ของประเทศฝรั่งเศส ตั้งอยู่บนเส้นทางรถไฟสายมาร์แซย์-เวนติมิเลีย (Marseille–Ventimiglia railway) และให้บริการโดยรถไฟที่เดินทางระหว่างมาร์แซย์, ตูลอน และแยร์  สถานีนี้เป็นที่รู้จักจากภาพยนตร์ในปี ค.ศ. 1895 เรื่อง การมาถึงของรถไฟที่ลาซิโอตา ที่กำกับและผลิตโดยโอกุสต์และหลุยส์ ลูมิแยร์ (Auguste and Louis Lumière)
สถานีรถไฟลา ซิออตา (ภาพถ่ายในปี ค.ศ. 2010) เป็นสถานที่สำคัญที่ระลึกถึงภาพยนตร์เรื่องนี้
วัดกระทุ่มปี่

| วัดกระทุ่มปี่ |
| --- | --- |

ชื่อสามัญ: วัดกระทุ่มปี่
ที่ตั้ง: ตำบลโพธิ์ชัย อำเภออินทร์บุรี จังหวัดสิงห์บุรี
ประเภท: วัดราษฎร์
นิกาย: ธรรมยุติกนิกาย
พระประธาน: พระพุทธรูปหิน
เจ้าอาวาส: พระสิงหคณาจารย์ ( ทวี สุวณฺณปาโล)
ความพิเศษ: พ.ศ. 2449
 สถานีย่อยพระพุทธศาสนา
วัดกระทุ่มปี่ เป็นวัดราษฎร์  สังกัดคณะสงฆ์ธรรมยุติกนิกาย ตั้งอยู่ที่หมู่ที่ ๑ ตำบลโพธิ์ชัย อำเภออินทร์บุรี จังหวัดสิงห์บุรี
ประวัติ

เดิมทีเนื้อที่ของวัดเป็นของ นายน้อย และนางจุ้ย สองสามีภรรยาชาวบ้านโพธิ์ชัย ได้ถางป่าและปลูกเป็นที่พักสำหรับสงฆ์ไว้ บางครั้งถึงคราวเทศกาลงานบุญ ชาวบ้านได้นิมนต์พระสงฆ์มาบำเพ็ญบุญ จนเกิดศรัทธาได้ถวายที่ดินให้สร้างเป็นวัดขึ้น
ต่อมาได้มี ขุนโพธิ์ชัยราษฎร (เปรม จันทร์แสง) กำนันบ้านโพธิ์ชัย นายผ่อง นางเจียม และคนอื่นๆ โดยมี ขุนสวัสดิ์ (แสง) ได้เป็นธุระขอพระภิกษุจากพระสิงหบุราจารย์เจ้าคณะจังหวัดสิงห์บุรีให้มาจำพรรษาที่วัดแห่งนี้
เรื่องเล่า

โดยเหตุที่ว่า วัดนี้เคยเป็นป่าต้นจิก ป่าต้นกรด และป่าต้นกระทุ่ม ชุกชุมมาก และมีต้นกระทุ่มใหญ่อยู่ต้นหนึ่งขึ้นอยู่ริมน้ำ ชาวบ้านเล่าว่า วันดีคืนดี จะได้ยินเสียงคล้ายปี่ ดังมาจากต้นกระทุ่มต้นนั้น
เหตุนี้ ชาวบ้านจึงเรียกว่า "กระทุ่มปี่" เมื่อตั้งเป็นวัดขึ้นจึงถือนิมิตนั้น ตั้งเป็นชื่อวัด
อาณาเขต

วัดกระทุ่มปี่ ปัจจุบันมีเนื้อที่ประมาณ 12 ไร่ 2 งาน 19 วา
โดยทิศตะวันออก จรดนาวัด 
ทิศตะวันตก จรดลำน้ำโพธิ์ชัย 
ทิศเหนือ ติดที่ดินของนายมงคล สุคะโต 
ทิศใต้ ติดกับที่สาธารณะ
ได้รับพระราชทานวิสุงคามสีมา เมื่อวันที่ 25 สิงหาคม พ.ศ. 2464
และทรงพระกรุณาอุทิศ ให้มีเขตพระอุโบสถ ยาว 1 เส้น 10 วา กว้าง 1 เส้น
ได้ทำพิธีผูกพัทธสีมาในปี พ.ศ. 2466
ศาสนสถานและเสนาสนะ

พระพุทธรูปหิน หน้าตักกว้าง 197 เซนติเมตร สูง 147 เซนติเมตรเมตร ได้มาจากวัดโบสถ์  ในปี พ.ศ. 2466
พระเจดีย์ สร้างในปี พ.ศ. 2470 ฐานล่างวัดได้ 24 เมตร สูง 12 เมตร 50 เซนติเมตร
กำแพงรอบวัด ยาว 48 เมตร
หอระฆังสร้างเมื่อวันที่ 18 มีนาคม 2497 ด้วยงบ 4,190 บาท
ศาลาการเปรียญ แบบคอนกรีตเสริมเหล็ก 2 ชั้น ยาว 10 วา 3 ศอก กว้าง 6 วา ด้วยงบ 46,925 บาท สร้างในปี พ.ศ. 2491
กุฏิสงฆ์ 8 หลัง แบบคอนกรีตเสริมเหล็ก ทรงปั้นหยา ด้วยงบ 83,560 บาท สร้างในปี พ.ศ. 2500